อยากรู้ค่ะว่าโรคเริมมันเป็นได้ยังไงเกีดจากการมีเพศสัมพันธ์ไม่ค่ะ อยากรู้ว่าติดเชื้อจากอะไรค่ะ
สวัสดีค่ะ โรคเริม (Herpes) เกิดจากการติดเชื้อไวรัสชื่อ เฮอร์พีส์ ซิมเพล็กซ์ (Herpes Simplex Virus) โดยเชื้อไวรัสเริมแบ่งออกเป็น 2 ชนิด คือ- เชื้อไวรัสเฮอร์พีส์ ซิมเพล็กซ์ ชนิดที่ 1 (Herpes Simplex Virus type 1)- เชื้อไวรัสเฮอร์พีส์ ซิมเพล็กซ์ ชนิดที่ 2 (Herpes Simplex Virus type 2: HSV-2)โดยเชื้อไวรัสทั้ง 2 ชนิดนี้จะก่อให้เกิดโรคเริมที่ปากและเริมที่อวัยวะเพศ (รวมถึงรอบๆ ทวารหนัก) และจะติดต่อกันระหว่างคนสู่คน ผ่านทางการสัมผัสโดยตรงจากรอยโรคของผู้ที่กำลังมีรอยโรคปรากฏอยู่ เช่น การจูบปาก การทำออรัลเซ็กส์ และการมีทางเพศสัมพันธ์โดยการสอดใส่อวัยวะเพศทั้งทางช่องคลอดหรือทางทวารหนักและเมื่อติดเชื้อไวรัสเข้าสู่ร่างกาย และเกิดอาการจนหายจากรอยโรคแล้ว เชื้อจะอยู่กับเราไปตลอดชีวิตโดยไม่ทำให้เกิดอาการใดๆ แต่เมื่อมีปัจจัยบางอย่างมากระตุ้น หรือภาวะภูมิคุ้มกันร่างกายอ่อนแอ เชื้อไวรัสก็จะไปทำให้เกิดอาการขึ้นที่อวัยวะเพศหรือที่ปากได้ โดยไม่ต้องติดต่อจากผู้อื่นมาอีก ปัจจัยเหล่านั้น เช่น ความเครียด ช่วงมีประจำเดือน มีไข้ไม่สบาย การตากแดดจัด เป็นต้น